Document ID: /roh_data/filtered/fineweb-2-filterrobots_roh.jsonl.gz/65082

La missiun da glina da l'India è in success. La sonda autonoma, che n'è betg equipada, saja atterrada al pol dal sid da la glina. Quai ha communitgà l'autoritad astronautica indica. La sonda «Chandrayaan-3» era dapi mez fanadur sin via.
La sonda duai las proximas duas emnas perscrutar la vart sid da la glina. Là vegn supponì ch'i dat craters cun glatsch d'aua.
Pir la quarta naziun
Enfin uss avevan mo ils Stadis Unids, la China e l'anteriura Uniun sovietica dumagnà d'atterrar sin la glina.
Quai è la segunda giada che l'India ha tramess ina sonda en direcziun da la glina. Avant quatter onns aveva ella fatg naufragi. Avant quatter onns n'èsi a la Russia betg gartegià dad atterrar ina sonda sin la glina.